**Konkursa ‘’Putni pie barotavas’’ 2022/2023 nolikums**

**Konkursa mērķis:** Barot putnus ziemā, palīdzēt tiem pārciest ziemu un sagaidīt nākamo vairošanās sezonu. Putnu barošana arī piesaista putnus mājai vai dārzam un ļauj tos atšķirt un iepazīt tuvāk.

**Konkursa norises periods:** 01.12.2022. – 31.03.2023.

**Konkursa dalībnieki:** Visi, kam putnu barotava atrodas Madonas un Rēzeknes novada teritorijās.  Dalībnieki var būt individuāli vērotāji, ģimenes locekļi, draugu kompānijas, darba kolektīvi, skolas klases vai bērnudārza grupiņas.

**Kā iesaistīties:** Ierīko barotavu putniem, vēro putnus, kuri apciemo barotavu, iepazīsti putnu sugu daudzveidību un pieraksti novērotās putnu sugas uz lapas vai organizatoru pielikumā pievienotajā reģistrācijas lapā.

**Atceries!** Katru jaunu putnu sugu atzīmē tikai vienu reizi – tad, kad tā novērota pirmo reizi. (Piemēram, katru reizi, kad uz barotavu atlido mājas zvirbulis, tas nav jāpiereģistrē lapā no jauna, bet tikai pirmo reizi, kad to novēroji savā putnu barotavā).

**Norādījumi:** Putns jānosaka līdz sugai, piemēram: lielā zīlīte, zilzīlīte, mājas zvirbulis, lauku zvirbulis. Vienīgās sugas, kurām pieļaujama nenoteikšana, ir: purva zīlīte un pelēkā zīlīte. Ja tās nespēj atšķirt, tad, nevis raksta abas, bet izvēlas vienu.

Par visām novērotajām sugām ieteicams ziņot arī mājaslapā [www.dabasdati.lv](http://www.dabasdati.lv) sadaļā ‘’pievienot novērojumu”.

Ja ir grūtības noteikt putnu sugu, mēģiniet putnu aprakstīt vai nofotogrāfēt un atsūtīt bildi uz WhatsApp 20272500 (Irina) vai izmantot PICTURE BIRD lietotni (bezmaksas).

**Svarīgi!** Tomēr ir stingri jāapņemas putniem palīdzēt daudz nopietnāk nekā tikai izgatavot barotavu un vienu reizi to piebērt ar barību. Ja ir sākts barot putnus, barības krājumi būs jāpapildina līdz pavasarim, kamēr nokusīs sniegs. Ja pārtrauc barošanu, putni, kuri pieraduši saņemt barību, visticamāk, aizies bojā.

* Barotavai vajag izvēlēties vietu, kur kaķi u.c. plēsīgi dzīvnieki netiek klāt. Tieši kaķi ir vieni no lielākajiem apdraudējumiem savvaļas putniem.
* Nekādā gadījumā nedrīkst izlikt barību, kuras saturā ir sāls, jo tā putniem ir bīstama - pat nāvējoša.
* Putnu barotavā jāievēro tīrības noteikumi: reizi divās nedēļās jāiztīra no barības paliekām un mēsliem, kā arī jāuzmana, lai tā netiek sniega aizputināta un ir putniem vienmēr viegli pieejama.

**Nominācijas**, kurās tiks apbalvoti pirmo trīs vietu ieguvēji:

* Garākais putnu sugu saraksts (kurš pie barotavas spēs pievilināt un novērot visvairāk putnu sugas);
* Interesantākais uzņemtais fotoattēls ‘’Putni pie barotavas’’;
* Interesantākais stāsts/dzejolis/teika/sacerējums;
* Skaistākais zīmējums/grupas radošais darbs.

Viena putnu barotava drīkst piedalīties visās četrās nominācijās vai arī izvēlēties sev tīkamāko.

**Balvās:** Dāvanas no Lubāna mitrāja informācijas centra un Latvijas Ornitoloģijas biedrības Madonas vietējās grupas. Kā arī klasēm un grupām ekskursijas, pārgājieni, radošās darbnīcas Lubāna mitrāja teritorijā. Tiks apbalvotas pirmās trīs vietas katrā kategorijā.

**Putnu sugu sarakstu un pārējos darbiņus** iesūtīt līdz 05.04.2023. uz e-pastu: lubanamitrajs@gmail.com vai nodot personīgi Lubāna mitrāja informācijas centrā, pirms tam sazinoties pa tel.: 29234956 (Agnese).

*\*Konkursu rīko Lubāna mitrāja informācijas centrs sadarbībā ar Latvijas Ornitoloģijas biedrības Madonas vietējo grupu.*

*\*Ja rodas kādi jautājumi zvanīt pa tel.: 20272500 (Irina), 29234956 (Agnese).*